CELEX: 32016D0714
Language: ro
Date: 2016-05-11 00:00:00
Title: Decizia de punere în aplicare (UE) 2016/714 a Comisiei din 11 mai 2016 privind extinderea măsurilor luate de Țările de Jos privind punerea la dispoziție pe piață și utilizarea produselor biocide VectoBacWG și Aqua-K-Othrine în conformitate cu articolul 55 alineatul (1) din Regulamentul (UE) nr. 528/2012 al Parlamentului European și al Consiliului [notificată cu numărul C(2016) 2682]

13.5.2016   
            
            
               RO
            
            
               Jurnalul Oficial al Uniunii Europene
            
            
               L 125/14
            
         DECIZIA DE PUNERE ÎN APLICARE (UE) 2016/714 A COMISIEI
   din 11 mai 2016
   privind extinderea măsurilor luate de Țările de Jos privind punerea la dispoziție pe piață și utilizarea produselor biocide VectoBacWG și Aqua-K-Othrine în conformitate cu articolul 55 alineatul (1) din Regulamentul (UE) nr. 528/2012 al Parlamentului European și al Consiliului
   
      
         [notificată cu numărul C(2016) 2682]
      
   
   (Numai textul în limba neerlandeză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1) (denumit în continuare „regulamentul”), în special articolul 55 alineatul (1),
   întrucât:
   
               (1)
            
            
               În conformitate cu articolul 55 alineatul (1) primul paragraf din regulament, Țările de Jos au adoptat, la 7 octombrie 2015, o decizie temporară pentru a permite punerea la dispoziție pe piață și utilizarea VectoBacWG și a Aqua-K-Othrine pentru controlul de către operatorii autorizați al larvelor și adulților de țânțari exotici invazivi, Aedes albopictus și Aedes japonicus, (denumiți în continuare „țânțari”), pentru o perioadă care se încheie la 1 noiembrie 2015. Având în vedere sfârșitul sezonului de țânțari, nu exista niciun motiv pentru a menține această autorizație în timpul sezonului de iarnă. Țările de Jos au informat fără întârziere Comisia și celelalte state membre cu privire la această acțiune, precum și la justificarea acesteia în conformitate cu articolul 55 alineatul (1) al doilea paragraf din regulamentul menționat.
            
         
               (2)
            
            
               VectoBacWG conține Bacillus thuringiensis subsp. israelensis serotip H14, sușa AM65-52 (denumit în continuare „Bacillus thuringiensis israelensis”) ca substanță activă, iar Aqua-K-Othrine conține deltametrin ca substanță activă, ambele pentru utilizarea în tipul de produse 18, definit în anexa V la regulament. Potrivit informațiilor furnizate de Țările de Jos, măsura temporară a fost necesară pentru protecția sănătății publice, deoarece acești țânțari, descoperiți în Țările de Jos la sediile societăților de comercializare a pneurilor, în cimitire și în livezi urbane, pot fi un vector al bolilor tropicale, cum ar fi Denga și Chikungunya. Eventuala proliferare ar trebui prevenită în măsura posibilităților și cât mai curând posibil.
            
         
               (3)
            
            
               La 12 ianuarie 2016, Comisia a primit cererea Țărilor de Jos de a decide că măsura poate fi prelungită în conformitate cu articolul 55 alineatul (1) al treilea paragraf din regulament. Cererea a fost făcută pe baza preocupării că, în caz contrar, nu ar exista produse alternative adecvate pentru controlul țânțarilor-vectori disponibile în Țările de Jos la 1 aprilie 2016, când se preconizează că va începe noul sezon de țânțari.
            
         
               (4)
            
            
               Substanțele active Bacillus thuringiensis israelensis și deltametrin (nr. CE 258-256-6, nr. CAS 52918-63-5) au fost evaluate în cadrul programului de lucru pentru examinarea sistematică a tuturor substanțelor active aflate deja pe piață la 14 mai 2000, astfel cum este prevăzut la articolul 89 din regulament.
            
         
               (5)
            
            
               În urma aprobării ambelor substanțe active, cererile pentru prima autorizare a VectoBacWG și Aqua-K-Othrine au fost prezentate în conformitate cu articolul 89 alineatul (3) al doilea paragraf din regulament în Grecia și respectiv Franța și se află încă în curs de evaluare. Se preconizează că cererile care solicită recunoașterea reciprocă succesivă în Țările de Jos în conformitate cu articolul 33 din regulament, să fie prezentate după ce Grecia și Franța au acordat autorizațiile lor.
            
         
               (6)
            
            
               Centrul European de Prevenire și Control al Bolilor recunoaște că țânțarii au avut o extindere globală dramatică, facilitată în special de activitățile umane, și au potențialul de a deveni o amenințare gravă la adresa sănătății.
            
         
               (7)
            
            
               În așteptarea autorizației VectoBacWG și a Aqua-K-Othrine în Țările de Jos, care trebuie acordată în conformitate cu articolul 33 din regulament, este necesar să se permită Țărilor de Jos să extindă măsura temporară pentru o perioadă totală de maximum 550 de zile.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru produse biocide,
            
         ADOPTĂ PREZENTA DECIZIE:
   Articolul 1
   În conformitate cu articolul 55 alineatul (1) din Regulamentul (UE) nr. 528/2012, Țările de Jos pot prelungi, pentru o perioadă totală de maximum 550 de zile, punerea la dispoziție pe piață și utilizarea VectoBacWG care conține Bacillus thuringiensis israelensis și a Aqua-K-Othrine care conține deltametrin (nr. CE 258-256-6, nr. CAS 52918-63-5) pentru tipul de produse 18, astfel cum este definit în anexa V la regulament (insecticide, acaricide și produse pentru combaterea altor artropode), pentru combaterea vectorilor țânțari.
   Articolul 2
   Atunci când iau măsurile menționate la articolul 1, Țările de Jos se asigură că aceste produse sunt utilizate numai de către operatorii autorizați și sub supravegherea autorității competente.
   Articolul 3
   Prezenta decizie se adresează Regatului Țărilor de Jos.
   
      Adoptată la Bruxelles, 11 mai 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 167, 27.6.2012, p. 1.